《镜园秋集同用闻山二字　白露前二日 其二》
明代·邓云霄

鸥鸟还输隐吏閒，馀酣矶畔漱潺湲。坐来白石清流里，疑到三湘七泽间。

夕网鱼虾翻几案，秋风蒪脍忆乡关。扁舟径可如张翰，词赋何须学子山。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。